  Туспуктэм: vk.com (Александр Чирков) Наталия Сильвестрова Эгра ёросын тылобурдо гриппъя карантин интыысь гурт тылобурдоосты но продукциез (сӥль, пузъёс) быдтон понна басьтӥзы. Со сярысь ёрослэн тӧроез Александр Чирков «ВКонтакте» мерлыко вотэсысь бамаз ивортӥз. Тылобурдоослы эвтаназия ортчытӥзы, бӧрысь нимысьтыз висъям интыын сутӥзы Тылобурдоез басьтон но ыштонъёсты берыктон ласян юанъёсын элькунысь ветеринарияя валтӥсь управленилэн 8-800-222-17-16 номеро ӟырдыт телефон линияз жингыртыса вазиськыны луэ. Тодэ вайытом, Эгра ёросын тылобурдо грипп шедьтӥзы, соин сэрез ёросысь куд-ог гуртъёсын карантин ялӥзы. Эмчиос карантин сэрен ветеринарной службаын укмыс ужасьёсты эскеризы. Тегъёс: тылобурдогрипп тылобурдоос висён карантин Эгра Удмуртия  